Rebasekutsikaga beebitekk (90 x 80 cm)
Elasid kord rebasekutsikas ja liblikas. Nii algab väike lapitekimuinasjutt.
Aga lapitekk ise on 90 x 80 cm suur ning õmmeldud puuvillastest kangastest. Täidiseks mahuline polüestervatiin.
Tekike sobib suurepäraselt vankri või hällitekiks ning on hästi armas ja kena katsikukingitus.
Tekk on masinpestav, villase pesu programmiga. Soovitav kasutada pesugeeli, mis hoiab kangad pehmetena ka peale korduvaid pesemisi.
Pidulikud põlled kvaliteetsest puuvillasest kangast.
Tüdrukute põllesid kaunistab puuvillane pits ja pidulik rosett.
Suurused:
A) vanusele 2 - 4a. Põlle pikkus 40cm (kirju + valge)
B) vanusele 2 - 4a. Põlle pikkus 40cm (kirju + kollane)
C) vanusele 4 - 6a. Põlle pikkus 50cm
D) vanusele 6 - 9a. Põlle pikkus 60cm
Lapimaalide komplekt "Suurupi tuletornid",
(50 x 70 cm), 2 pilti.
Pildid kujutavad vaadet Suurupi ülemisele ja alumisele tuletornile.
Piltide kavandamisel olid eeskujuks fotod nendest kahest tuletornist ja nende ümbrusest. Tuletorni jalamil olevad lilled sümboliseerivad majaka perenaise imekaunist pojengiaeda.
Suurupi tuletornid on minu kodukandi tuletornid, asudes üksteisest vaid 2245 m kaugusel. Ülemine tuletorn (tule kõrgus merepinnast 68m), mis on kivist, rajati aastal 1760 ja on seega enam kui 250 aastane.
Alumine tuletorn (tule kõrgus merepinnast 18m) on puidust ning ehitatud aastal 1859. See on vanim puittuletorn Eestis ja kuulub The International Association of Marine Aids to Navigation and Lighthouse Authorities (IALA) 100 väärtuslikuma töös oleva ajaloolise tuletorni hulka
Pildid on puuvillasest kangast, vaheriideks vatiin. Pildil olevad kujutised on läbi tepitud vabakäe tepingutega.
Raamistus on teksariidest, kaunistuseks mõned teokarbid.
Piltide taga on aasad liistu jaoks, millega saab pildid seinale kinnitada.
Masinpestav kerge pesu programmiga, mitte kasutada tsentrifuugi ega triikida.
Rohkem infot:
http://www.suurupi.ee/EN/visit/lighthouses
Tegelustekk, mängutekk päikese ja kutsuga (125 x 125 cm).
Tekil on veel krabisev liblikas, kõrisev pall ja villasest vildist võililled. Viimistluses kasutatud dekoratiivtikandeid ja sik-sak paelu. Ruumilised kujundid, erinevad materjalid ja pinnad on lapsele põnevad püüda, katsuda ning arendavad tema motoorikat ja mõtlemist.
Tekk on pehme ja mõnus. Muster ja vooder on puuvillased. Täiteks polüestervatiin.
Masinpestav, villase pesu programmiga. Soovitav kasutada pesugeeli, mis hoiab kangad pehmetena ka peale korduvaid pesemisi. Pane tekk võrk-pesukoti sisse, et paelade otsas olevad detailid kannatada ei saaks.
Midagi ka poissbeebidele. Hallides-sinistes toonides öökullitekike otsib omale peremeest.
Suurus 130 x 105 cm.
Tekk on puuvillasest materjalist, läbi pestud kangastest ning läbi tepitud. Täiteks allergiavaba polüestervatiin.
Tekk on masinpestav, õrna pesu programmiga. Soovitav kasutada pesugeeli, mis hoiab kangad pehmetena ka peale korduvaid pesemisi.
Meeste õlakott.
Must, tumepunase ja valge kaunistusega. Dekoratsioon õmmeldud lapitehnikas, seminole tehnikas (imepisikesed kangaruudud).
Koti mõõdud: laius 43cm, kõrgus 28cm, põhja laius 8cm.
Kott on voodriga, sees tõmbelukuga tasku (20x20cm). Rihma pikkus 103cm.
Materjal: puuvillane kangas.